Общинска избирателна комисия Добрич

РЕШЕНИЕ  
№ 210  
Добрич, 16.12.2020г.

**ОТНОСНО: Предсрочно прекратяване пълномощията на общински съветник на основание чл.30, ал.4,т.6 от ЗМСМА**

На 23.11.2020г. е постъпил сигнал до Общинска избирател комисия – Добрич с вх.№373/23.11.2020г. от Иван Стоянов, с който сезира Общинска избирателна комисия –Добрич, че общинският съветник Десислава Ивова Трифонова не посещава заседанията на общинския съвет гр.Добрич повече от 6 месеца.

В сигнала се цитира разпоредбата на чл.30, ал.4,т.6 от ЗМСМА, а именно „при трайна фактическа невъзможност да изпълнява задълженията си поради заболяване за повече от 6 месеца“.

С вх. N: 374/02.12.2020 г. Председателя на ОбС Добрич е представила пред ОИК излечение от присъствена книга от м. март 2020 г. до м. ноември 2020 г., както и представени болнични листи за същия период.

С изх. N: 86/04.12.2020 г. ОИК Добрич е изпратил уведомление до Десислава Ивова Трифонова с указание за право на възражение, получено на 09.12.2020 г.

В срока по чл. 30, ал. 6 от ЗМСМА е постъпило възражение от Десислава Ивова Трифонова с вх. N: 375/10.12.2020 г. относно подадения сигнал.

След запознаване с всички представени доказателства, ОИК Добрич установи, че: за периода от 16.03.2020 г. до 04.08.2020 г. включително, причина за неработоспособността е общо заболяване; от 05.08.2020 г. до 18.09.2020 г. – бременност; болничен лист от 11.09.2020 г. до 22.10.2020 г. – майчинство; от 23.10.2020 г. до 17.12.2020 г. – майчинство.

На основание чл.87,ал.1,т.1 от ИК във връзка с чл.30, ал.6 от ЗМСМА, Общинска избирателна комисия – град Добрич

**Р Е Ш И:**

Не са налице основанията на чл.30, ал.4,т.6 от ЗМСМА, а именно „при трайна фактическа невъзможност да изпълнява задълженията си поради заболяване за повече от 6 месеца“, да бъдат прекратени предсрочно правомощията на общинския съветник Десислава Ивова Трифонова.

Решението подлежи на обжалване пред Административен съд гр. Добрич в седем дневен срок от датата на публикуването му на основание чл. 459 от ИК.

Председател: Секретар:

/Цонка Велкова/ /Калина Даскалова /

ЧЛЕНОВЕ: 1……………………………… 1. ………………………

2. ……………………………… 2. ………………………

Дата на обявяване: Дата на сваляне:

Час: Час: